**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

|  |
| --- |
|  |

**dėl ŠILUTĖS RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO 2015 METAIS TVARKOS APRAŠO PARENGIMO**

2015 m. rugpjūčio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 2001 m. birželio 27 d. nutarimo Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ 2 punktu bei Neformaliojo vaikų švietimo lėšų skyrimo ir panaudojimo 2015 metais tvarkos aprašo, patvirtinto Lietuvos Respublikos švietimo ir mokslo ministro 2015 m. rugpjūčio 10 d. įsakymu Nr. V-883 „Dėl Neformaliojo vaikų švietimo lėšų skyrimo ir panaudojimo 2015 metais tvarkos aprašo patvirtinimo“ 3 punktu, Šilutės rajono savivaldybės taryba n u s p r e n d ž i a:

1. Įpareigoti Savivaldybės administracijos Švietimo skyrių parengti Šilutės rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašą (toliau – Aprašas) iki 2015 m. rugsėjo 4 d.

2. Įgalioti Savivaldybės administracijos direktorių Sigitą Šeputį patvirtinti Aprašą iki 2015 m. rugsėjo 7 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2015-08-

Živilė Targonskienė Vita Stulgienė

2015-08-21 2015-08-21

Parengė

Birutė Tekorienė

2015-08-21

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO 2015 METAIS TVARKOS APRAŠO PARENGIMO“ PROJEKTO**

2015-08-21

Šilutė

1. **Projekto tikslai ir uždaviniai.**

Patvirtinti Šilutės rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašą (toliau – Aprašas), kuriame būtų numatyti minėtų lėšų skyrimo principai, lėšų naudojimas, reikalavimai švietimo teikėjui ir programoms, atsiskaitymo už lėšas tvarka.

**2. Kaip šiuo metu sureguliuoti projekte aptarti klausimai.**

2015 m. spalio – gruodžio mėnesiais iš valstybės biudžeto Šilutės rajono savivaldybei numatoma skirti 52 956 eurų Šilutės rajono savivaldybės bendrojo ugdymo mokyklų ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas. NVŠ skiriamų lėšų dydį nustato Mokinio krepšelio lėšų apskaičiavimo ir paskirstymo metodikos, patvirtintos [Lietuvos Respublikos Vyriausybės 2001 m. birželio 27 d. nutarimu Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“, 2 punkt](http://www3.lrs.lt/pls/inter3/dokpaieska.showdoc_l?p_id=403773&p_query=&p_tr2=)as. Vadovaudamasi Neformaliojo vaikų švietimo lėšų skyrimo ir naudojimo 2015 metų tvarkos aprašo, patvirtinto [Lietuvos Respublikos švietimo ir mokslo ministro 2015 m. rugpjūčio 10 d. įsakymu Nr. V-883„Dėl neformaliojo vaikų švietimo lėšų skyrimo ir panaudojimo 2015 metams tvarkos aprašo patvirtinimo“,](https://www.e-tar.lt/portal/lt/legalAct/1dbdc570402211e58568ed613eb39a73) 3 punktu, Šilutės rajono savivaldybė turi patvirtinti Šilutės rajono savivaldybės neformaliojo vaikų švietimo lėšų skyrimo ir naudojimo 2015 metų tvarkos aprašą. Aprašu bus apibrėžti valstybės lėšų, skiriamų Šilutės rajono savivaldybės mokinių ugdymui pagal neformaliojo vaikų švietimo programas (išskyrus ikimokyklinio, priešmokyklinio ir formalųjį švietimą papildančio ugdymo) programas 2015 m. spalio – gruodžio mėnesiais skyrimo principai, lėšų naudojimas, reikalavimai švietimo teikėjui ir Neformaliojo vaikų švietimo programoms, Neformaliojo vaikų švietimo programų vertinimo, kokybės užtikrinimo ir atsiskaitymo už skirtas lėšas tvarka. Gavusios lėšas savivaldybės yra įpareigotos siekti, kad NVŠ programos būtų įgyvendinamos kuo arčiau vaiko gyvenamosios vietos. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse.

**3. Kokių pozityvių rezultatų laukiama.**

Patvirtinus Aprašą, numatomos teigiamos pasekmės: į NVŠ programų įgyvendinimą įsitraukus privatiems NVŠ teikėjams pagal NVŠ programas bus ugdomas didesnis skaičius bendrojo ugdymo mokyklų mokinių. Daugiau vaikų bus įtraukta į socialinius įgūdžius ir kompetencijas ugdančias veiklas, mažės vaikų ir paauglių nusikalstamumas, atsiras darbo vietų įvairių sričių pedagogams.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Neturėtų būti.

1. **Kokie šios srities aktai tebegalioja (pateikiamas aktų sąrašas) ir kokius galiojančius**

**aktus būtina pakeisti ar panaikinti, priėmus teikiamą projektą.**

Nėra

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Nereikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Administracijos direktoriaus įsakymu bus sudaryta programų vertinimo komisija, kuri nustatys, ar programos atitinka nustatytus reikalavimus ir gali būti finansuojamos skirtomis lėšomis.

**8. Projekto autorius ar autorių grupė.**

Skyriaus vedėja Birutė Tekorienė.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Neformalusis ugdymas.

**10. Kiti, autorių nuomone, reikalingi pagrindimai ir paaiškinimai.**

Nėra.

Skyriaus vedėja Birutė Tekorienė